ddrg/super_eurlex huggingface dataset:
30.

domnieva sa, že náklady na riadenie a kontroly (4 miliardy EUR) celej SPP sú značné a že dôraz by sa mal klásť na zlepšovanie efektívnosti kontrol, a nie na zvyšovanie ich počtu; v tomto kontexte vyzýva Komisiu a členské štáty, aby sa sústredili na základné príčiny chýb vo výdavkoch na rozvoj vidieka; domnieva sa, že v príslušných prípadoch by členské štáty mali vykonať tieto preventívne a nápravné opatrenia: a) Verejné obstarávanie členské štáty by pri uplatňovaní konceptu ex ante kondicionality mali vypracovať a poskytnúť príjemcom podrobné pokyny o tom, ako uplatňovať pravidlá verejného obstarávania; do tohto procesu by mali byť zapojené vnútroštátne orgány, ktoré sú špecializované na monitorovanie súladu s pravidlami verejného obstarávania; dôraz je potrebné klásť na tri hlavné typy porušovania pravidiel: neodôvodnené priame zadania zákazky bez riadneho súťažného konania, nesprávne uplatňovanie výberových kritérií a kritérií na vyhodnotenie ponúk a nerovnaké zaobchádzanie s účastníkmi verejnej súťaže; b) Úmyselné obchádzanie pravidiel na základe konkrétnych kritérií oprávnenosti a výberových kritérií svojich programov rozvoja vidieka by členské štáty mali vypracovať usmernenia, aby svojim inšpektorom pomohli rozpoznať ukazovatele možného podvodného konania; c) Agroenvironmentálne platby členské štáty by mali rozšíriť rozsah svojich administratívnych kontrol, aby zahŕňali kontroly záväzkov na základe písomných dôkazov, ktoré sa v súčasnosti vykonávajú len v 5 % prípadov, keď sa uskutočňujú kontroly na mieste; okrem toho by sa mal navrhnúť taký systém znížení a sankcií, ktorý bude mať zmysluplný odrádzajúci účinok na tých, ktorí prípadne porušia predpisy;
9.

konštatuje, že stredisko pravidelne vykonáva hodnotenia rizika a vypracúva plán riadenia rizík s cieľom určiť riziká, ktoré by mohli ovplyvniť dosahovanie jeho cieľov; so znepokojením konštatuje, že podľa plánu riadenia rizík hrozí, že stredisko nebude schopné zvládať nepredvídané externé požiadavky zainteresovaných subjektov, pretože zdroje, ktoré má k dispozícii, sú už preťažené; berie na vedomie, že stredisko pozorne sleduje zmeny svojho pracovného programu s cieľom prispôsobiť ho dostupným zdrojom alebo náležite do neho začleniť činnosti vyplývajúce zo zmien;
13.

pripomína úradu rozhodnutie európskeho ombudsmana, že úrad „by mal prehodnotiť svoje pravidlá týkajúce sa konfliktu záujmov“, aby sa zabezpečilo, že experti, ktorí pracujú v akademickej sfére, poskytnú úradu všetky relevantné informácie; zastáva názor, že ak by sa to malo týkať približne jednej tretiny expertov, ako uviedol úrad, tak by úrad mal venovať tejto otázke osobitnú pozornosť a pracovať na konkrétnych opatreniach spolu s dotknutými akademickými inštitúciami s cieľom zabezpečiť integritu oboch inštitúcií;
5.

na základe správy Dvora audítorov konštatuje, že viazané rozpočtové prostriedky prenesené do roku 2015 boli vysoké v hlave II (administratívne výdavky), a to v sume 15 000 000 EUR (87 %); berie na vedomie, že tieto prenosy vznikli najmä v dôsledku oneskorených verejných obstarávaní v súvislosti s rozšírením a renováciou priestorov agentúry v Štrasburgu; ďalej konštatuje, že prenosy v hlave III (operačné výdavky) boli vysoké, na úrovni 24 500 000 EUR (85 %), a týkali sa najmä viacročných zmlúv na údržbu informačných systémov agentúry; berie na vedomie poznámku agentúry, že prijala kroky na zlepšenie svojej schopnosti plánovať, monitorovať a čerpať dostupné rozpočtové prostriedky, na zabezpečenie užšej koordinácie medzi jej operačnými a administratívnymi funkciami a na ďalšie plánovanie a zlepšovanie účinnej vnútornej kontroly; vyzýva agentúru, aby znížila vysokú mieru prenosov, keďže je to v rozpore so zásadou ročnej platnosti rozpočtu;
16.

konštatuje na základe správy Dvora audítorov, že služobný poriadok zmenený v roku 2004 nariadením Rady (ES, Euratom) č. 723/2004 (3) zahŕňal ustanovenia o tom, že platy úradníkov, ktorí boli prijatí do 1. mája 2004, by v budúcnosti nemali byť nižšie ako platy podľa predchádzajúceho služobného poriadku; konštatuje, že na základe auditu Dvora audítorov sa zistilo, že toto ustanovenie nebolo dodržané a že to v prípade 10 z 26 úradníkov zamestnaných v tom čase viedlo k nedoplatkom v mzdách vo výške 45 892 EUR za obdobie 2005 – 2014; na základe informácií agentúry berie na vedomie, že výpočet platov zamestnancov agentúry externe zabezpečuje Úrad Komisie pre správu a úhradu individuálnych nárokov; berie na vedomie, že agentúra podnikla potrebné kroky na nápravu tohto problému;
13.

konštatuje na základe správy Dvora audítorov, že služobný poriadok zmenený v roku 2004 nariadením Rady (ES, Euratom) č. 723/2004 (1) zahŕňal ustanovenia o tom, že platy úradníkov, ktorí boli prijatí do 1. mája 2004, by v budúcnosti nemali byť nižšie ako platy podľa predchádzajúceho služobného poriadku; konštatuje, že auditom Dvora audítorov sa zistilo, že toto ustanovenie nebolo dodržané a že to v prípade jedného z 26 úradníkov zamestnaných v tom čase viedlo k nedoplatkom v mzdách vo výške 5 300 EUR za obdobie 2005 – 2014; berie na vedomie, že agentúra podnikla potrebné kroky na nápravu tohto problému;
1.

na základe správy Dvora audítorov o overení ročnej účtovnej závierky agentúry za rozpočtový rok 2014 (ďalej len „správa Dvora audítorov“) berie na vedomie, že bolo zaznamenané značné zlepšenie v kontrolách ex ante aj ex post týkajúcich sa výdavkov predložených spolupracujúcimi krajinami na základe dohôd o grante; na základe informácií agentúry berie na vedomie, že agentúra v júni 2013 zaviedla komplexnejší systém kontrol ex ante založený na riziku, ktorý zahŕňa požiadavku na predloženie vybraných podkladových dokumentov spolu so žiadosťou o konečnú platbu; poznamenáva tiež, že systém kontrol ex ante dopĺňajú kontroly ex post vykonávané v mieste príjemcu alebo vo forme administratívnej previerky a že platby, ktoré nepodliehajú kontrolám ex ante, sú predmetom kontrol ex post;
523.

berie na vedomie odpovede Komisie na správu Dvora audítorov, podľa ktorých je priemerný pokles chybovosti v porovnaní s obdobím 2000 – 2006 spôsobený zlepšením riadiacich a kontrolných systémov; vyzýva Komisiu, aby zabezpečila včasné informácie a odbornú prípravu pre orgány s ohľadom na pravidlá verejného obstarávania a štátnej pomoci; v tejto súvislosti víta zriadenie akčného plánu v oblasti verejného obstarávania; berie na vedomie uplatňovanie iniciatívy Pakty integrity a žiada Komisiu, aby vykonala primerané hodnotenie ex ante s ohľadom na ich potenciál skutočne zlepšiť transparentnosť a efektivitu pri verejnom obstarávaní, pokiaľ ide o fondy EŠIF; vyzýva členské štáty, aby splnili ex ante kondicionalitu týkajúcu sa verejného obstarávania do konca roka 2016 a do apríla 2016 transponovali smernice o verejnom obstarávaní z roku 2014 do svojich právnych poriadkov s cieľom zabrániť nezrovnalostiam a zabezpečiť účinné a efektívne vykonávanie projektov a dosiahnutie plánovaných výsledkov, a teda aj cieľov politiky súdržnosti; vyzýva Komisiu, aby vykonávala prísny dohľad nad týmto procesom a poskytovala príslušné pokyny a technickú pomoc členským štátom v súvislosti so správnou transpozíciou týchto smerníc do vnútroštátneho práva;
2.

na základe správy Dvora audítorov konštatuje, že celkový objem viazaných rozpočtových prostriedkov prenesených do roku 2015 bol 1 332 421 EUR (15 % celkových rozpočtových prostriedkov); berie na vedomie, že prenosy boli vo výške 612 981 EUR (49 %) v hlave II (administratívne výdavky), čo v porovnaní s rokom 2013 predstavuje zníženie o 10 %; uznáva, že tieto prenosy sa týkali investícií do infraštruktúry IT, ktoré boli objednané približne koncom roka pre dve kancelárie agentúry;
19.

konštatuje, že v nadväznosti na nadobudnutie účinnosti a uplatňovanie nariadenia o rozpočtových pravidlách riadiaca rada agentúry prijala nové vykonávacie pravidlá, ktoré sa začali uplatňovať od 1. januára 2015; ďalej konštatuje, že tieto vykonávacie pravidlá stanovujú pravidlá vykonávania ex ante a ex post hodnotení programov, projektov a činností; poznamenáva, že v rámci súčasného systému vnútornej kontroly agentúry sa kladie silný dôraz na kontrolu ex ante, kým hodnotenie ex post sa vykonáva hlavne pri IT projektoch, a to v súlade s platnou metodikou PRINCE2 pre správu projektov agentúry; vyzýva agentúru, aby orgánu udeľujúcemu absolutórium podala správu o výsledkoch vykonávania týchto nových pravidiel;
25.

berie na vedomie informáciu siete, že 16 agentúr (52 %) využíva skupiny expertov, vedecké skupiny a výbory a takmer všetky z nich zohľadňujú obavy vyjadrené vo vyšetrovaní z vlastnej iniciatívy (OI/6/2014/NF), ktoré 12. mája 2014 začala európska ombudsmanka v súvislosti so zamestnaneckou politikou agentúr týkajúcou sa týchto skupín; naliehavo vyzýva tých, ktorí ešte nezohľadnili tieto faktory, aby ich bezodkladne zohľadnili; vyzýva agentúry, aby uplatňovali nové pravidlá, ktoré by mala prijať Komisia v súvislosti so skupinami expertov;
25.

pripomína, že v rámci uvedenej dohody sa postúpi Európskemu parlamentu najviac 80 úradníkov z Európskeho hospodárskeho a sociálneho výboru a Výboru regiónov (z prekladateľského oddelenia, ako aj asistenti), ktorí budú pracovať v rámci novej výskumnej služby Európskeho parlamentu (EPRS); zastáva názor, že tento presun by umožnil zvýšiť objem internej produktivity v Európskom parlamente, pričom menej rozpočtových prostriedkov sa vynaloží na zadávanie externých štúdií, hodnotení a posudkov; so znepokojením konštatuje, že doteraz bolo do EPRS presunutých 25 úradníkov Európskeho hospodárskeho a sociálneho výboru a 24 úradníkov Výboru regiónov, ktorí sú väčšinou veľmi blízko dôchodkovému veku, čo pre obidve uvedené inštitúcie znamená výrazné úspory v kapitolách venovaných personálu, a to na úkor výrazného zvýšenia rozpočtu Európskeho parlamentu v krátkodobom (platy) aj dlhodobom horizonte (dôchodky);
A.

keďže Únia vytvorila legislatívne a rozpočtové nástroje s cieľom poskytovať dodatočnú podporu pracovníkom, ktorí pociťujú dôsledky veľkých štrukturálnych zmien v usporiadaní svetového obchodu alebo globálnej finančnej a hospodárskej krízy, a pomôcť pri ich opätovnom umiestňovaní na trh práce; keďže Európsky fond na prispôsobenie sa globalizácii (EGF) pomáha pracovníkom, ktorí boli prepustení z malých a stredných podnikov a nadnárodných spoločností, a to nezávisle od politík alebo záujmov, ktoré viedli k rozhodnutiu o uzavretí, najmä v prípade nadnárodných spoločností; keďže nariadenie o EGF a obchodná politika Únie by sa mali ďalej zamerať na to, ako zachovať pracovné miesta, výrobu a know-how v rámci Únie;
6.

vyjadruje poľutovanie nad tým, že Komisia nepredložila správu o pokroku pri integrácii do systému SFC2014 od začiatku roku 2011 do roku 2014, ako požadoval Európsky parlament vo svojom uznesení z 24. júna 2015 o návrhu technickej pomoci v roku 2015; pripomína Komisii, aby predložila správu o pokroku, ako sa požadovalo, a to vrátane najnovšieho vývoja;
3.

domnieva sa, že by sa mal stanoviť udržateľnejší právny a rozpočtový rámec s cieľom umožniť mobilizáciu humanitárnej pomoci v rámci Únie v budúcnosti, keď si to vyžiadajú okolnosti; konštatuje, že takéto núdzové financovanie určené na reagovanie na krízové a nepredvídané situácie by z dôvodu jeho povahy malo byť pokryté osobitnými nástrojmi a nemalo by sa započítavať do stropov VFR;
23.

zastáva názor, že by sa mala posúdiť potreba prítomnosti poslancov v ich volebných obvodoch, a to aj s prihliadnutím na rozdiely medzi jednotlivými obvodmi, s cieľom zlepšiť postavenie poslancov pri práci v ich volebných obvodoch; domnieva sa, že mobilné pracoviská pre poslancov a podpora vo volebných obvodoch by mali vychádzať z posúdenia skutočných potrieb a využívania a nemali by vytvárať žiadne výrazné ani opakujúce sa dodatočné náklady pre Európsky parlament; trvá na tom, že by sa nemal poskytovať žiaden hardware, keďže príspevok na všeobecné výdavky poskytuje dostatočné zdroje na nákup špičkových zariadení; spochybňuje potrebu vytvárania súkromných mobilných pracovísk pre poslancov, keďže sa nezdá, že by to zodpovedalo spôsobu, akým si poslanci a ich kancelárie organizujú svoju prácu;
12.

domnieva sa, že najmä iniciatíva na podporu zamestnanosti mladých ľudí je základným príspevkom k prioritnému cieľu Únie, ktorým je tvorba pracovných miest a rast; opätovne zdôrazňuje svoje odhodlanie pokračovať vo financovaní tohto programu s cieľom rozšíriť ho, a ponúknuť tak väčšiemu počtu mladých ľudí vrátane mladých migrantov prichádzajúcich do EÚ perspektívu skutočného vstupu na pracovný trh prostredníctvom ponuky kvalitných pracovných miest, ďalšieho vzdelávania alebo učňovskej prípravy; vyjadruje poľutovanie nad tým, že počas rokovaní o rozpočte EÚ na rok 2016 neboli pridelené žiadne nové záväzky na ďalšie financovanie iniciatívy na podporu zamestnanosti mladých ľudí, hoci nezamestnanosť mladých ľudí v EÚ stále dosahuje najvyššie úrovne; pripomína, že tento cieľ treba zvážiť spolu s potrebou presadzovať mobilitu mladých ľudí, ako to presadzuje program Erasmus+; zdôrazňuje význam spoločného vyhlásenia troch inštitúcií (Parlament, Rada a Komisia) o rozpočte na rok 2016, v ktorom sa uvádza, že „zníženie nezamestnanosti mládeže zostáva vysokou a spoločnou politickou prioritou“, a na tento účel tri inštitúcie „opätovne potvrdzujú svoje odhodlanie čo najlepšie využiť dostupné rozpočtové zdroje na jej riešenie, a najmä na iniciatívu na podporu zamestnanosti mladých ľudí“; poznamenáva, že napriek počiatočnému meškaniu vo vykonávaní tejto iniciatívy a napriek tomu, že v mnohých členských štátoch sa aj naďalej váha v súvislosti s určením orgánov pre operačné programy iniciatívy na podporu zamestnanosti mladých ľudí, súčasné údaje týkajúce sa plnenia poukazujú na úplnú schopnosť čerpania; vyzýva Komisiu, aby predložila svoje hodnotenie iniciatívy na podporu zamestnanosti mladých ľudí najneskôr do konca apríla 2016 a v každom prípade včas na to, aby sa predĺženie tohto programu mohlo zahrnúť do rozpočtu EÚ na rok 2017; zdôrazňuje, že trvalé riešenie pre financovanie iniciatívy na podporu zamestnanosti mladých ľudí prostredníctvom nových viazaných rozpočtových prostriedkov do roku 2020 bude súčasťou revízie VFR v polovici trvania; v tejto súvislosti zdôrazňuje význam prostriedkov z Európskeho fondu na prispôsobenie sa globalizácii (EGF) na podporu mladých ľudí vo veku do 25 rokov, ktorí nie sú zamestnaní, ani nie sú v procese vzdelávania alebo odbornej prípravy (NEET), a to v rovnakom počte ako pracovníkov, ktorí dostávajú podporu v regiónoch s vysokou nezamestnanosťou mládeže;
8.

so znepokojením konštatuje, že vykonávanie operačných ex ante kontrol platieb projektových nákladov nebolo dostatočne zdokumentované; v kontrolách ex ante, ktoré vykonávali úradníci spoločného podniku zodpovední za vedecké projekty, nebol identifikovaný jasne stav projektu a neboli k nemu vyjadrené pripomienky (prebiehajúci, prebiehajúci s nedostatkami, pozastavený/zrušený), ani k jeho výstupom (bez pripomienok, pripomienky vyžadujúce si objasnenie, významné pripomienky); a platba sa vykonala bez oficiálneho zoznamu výstupov projektu prijatých projektovými úradníkmi a bez zmienky o posúdení výstupov projektovými úradníkmi; berie na vedomie, že spoločný podnik vypracoval akčný plán s cieľom zaoberať sa poznámkami audítorov a zlepšiť systém kontroly ex ante;
3.

na základe správy Dvora audítorov so znepokojením konštatuje, že miera zrušených viazaných rozpočtových prostriedkov prenesených z roku 2013 bola vysoká, na úrovni 22 %, čo v porovnaní s predchádzajúcim rokom predstavuje zvýšenie o 13 %; berie na vedomie, že uvedené zrušenia vyplynuli najmä z oneskorení IT projektov, ktoré realizovali externí dodávatelia v oblasti správy dokumentov a majetku, ako aj výmeny policajných údajov; berie tiež na vedomie, že tieto oneskorenia nemali vplyv na zabezpečovanie operačnej činnosti, keďže v prípade príslušných systémov sa naďalej používali existujúce IT riešenia; konštatuje, že napriek oneskoreniam dodávok spôsobeným externými dodávateľmi dosiahol skutočný nominálny nárast nevyužitých prenosov na konci roka 2014 výšku 0,9 milióna EUR;
5.

so znepokojením berie na vedomie mieru rušenia viazaných rozpočtových prostriedkov prenesených z roku 2013 na úrovni 129 828 EUR (15 %); upozorňuje, že vysoká miera rušenia prostriedkov vyplývala najmä zo zrušenia projektu Matrix, ako aj z nižších než očakávaných nákladov, ktoré sa mali uhradiť na základe dohôd o grante z roku 2013; vyzýva akadémiu, aby vypracovala vhodnú analýzu používateľov pre podobné projekty a aby od svojich príjemcov zozbierala presnejšie informácie na účely odhadu nákladov na granty; poukazuje na to, že vysoká miera zrušení týkajúcich sa nižších než odhadovaných nákladov, ktoré sa majú preplácať na základe dohôd o grante z predchádzajúcich rokov, je opakovaným javom v rozpočtovom hospodárení akadémie, a akadémia by preto mala venovať ich preskúmaniu osobitnú pozornosť; dodáva, že viazanie 14 % rozpočtových prostriedkov prenesených v hlave III, ktoré boli určené najmä na kurzy a komunikačné činnosti, bolo zrušené;
12.

na základe správy Dvora audítorov konštatuje, že po zmene služobného poriadku v roku 2004 na základe nariadenia Rady (ES, Euratom) č. 723/2004 (1) boli do neho začlenené ustanovenia o tom, že platy úradníkov prijatých pred 1. májom 2004 by v budúcnosti nemali byť nižšie ako platy podľa predchádzajúceho služobného poriadku; konštatuje, že auditom Dvora audítorov sa zistilo, že toto ustanovenie nebolo dodržané a že to v prípade 20 zo 78 úradníkov zamestnaných v tom čase viedlo k nedoplatkom v mzdách vo výške 128 735 EUR za obdobie 2005 – 2014; berie na vedomie, že výpočet platov zamestnancov nadácie externe zabezpečuje Úrad Komisie pre správu a úhradu individuálnych nárokov; berie na vedomie, že nadácia podnikla potrebné kroky na nápravu tohto problému;
28.

zdôrazňuje, že v súvislosti so všetkými otázkami, ktoré súvisia so zdrojmi orgánu, sa musí zabezpečiť možnosť dôsledného plnenia mandátu a tiež to, aby rozpočtové obmedzenia v praxi nebránili nezávislému, spoľahlivému a účinnému dohľadu;
29.

konštatuje, že výbor pre audit, ktorý bol zriadený v roku 2013, v roku 2014 zasadol dvakrát; vyjadruje znepokojenie, pokiaľ ide o výsledky opatrení nadväzujúcich na audit plnenia projektov IT; domnieva sa, že výkonnosť IT projektov a aplikácií bola určená ako jasný nedostatok, v súvislosti s ktorým bolo prijatých len málo opatrení, resp. neboli prijaté žiadne opatrenia; vyjadruje hlboké poľutovanie nad tým, že z 15 odporúčaní orgánu auditu bolo uzavreté len jedno; požaduje do konca júna 2016 analýzu dosahu týchto IT projektov a ich pridanej hodnoty pre občanov Únie;
C.

keďže projekty SESAR pozostávajú z „fázy definovania“ (2004 – 2007), ktorú realizovala Európska organizácia pre bezpečnosť leteckej prevádzky (Eurocontrol), prvej „fázy vývoja“ (2008 – 2016), financovanej z programového obdobia 2008 – 2013, ktorú riadi spoločný podnik, a „fázy zavádzania“ (2014 – 2020), ktorá prebieha súbežne s „fázou vývoja“; keďže sa očakáva, že fázu zavádzania bude viesť príslušné priemyselné odvetvie spolu so stranami zainteresovanými do veľkovýroby novej infraštruktúry manažmentu letovej prevádzky a jej uvádzania do prevádzky;
B.

keďže v roku 2017 pravdepodobne vzniknú nové finančné potreby v súvislosti s krízami vnútornej bezpečnosti a so súčasnými výzvami týkajúcimi sa humanitárnej oblasti, migrácie a utečencov; uznáva, že tieto potreby by mohli výrazne presiahnuť dostupné finančné prostriedky v rámci okruhu 3; pripomína, že v rámci stropu okruhu 3 už nie je k dispozícii žiadna rezerva; preto žiada Komisiu, aby objasnila, či a ako by sa mohli mobilizovať dodatočné finančné prostriedky využitím rezervy na nepredvídané udalosti s cieľom reagovať na možné nové finančné potreby v rámci okruhu 3 počas roka 2017;
—

Parlament – výsledok z čítania je schválený s výnimkou, že zvýšenie počtu pracovných miest v politických skupinách o 76 sa v plnej miere kompenzuje znížením počtu pracovných miest v pláne pracovných miest administratívy Parlamentu, a to rozpočtovo neutrálnym spôsobom. Okrem toho Zmierovací výbor súhlasí so započítaním dosahu automatickej aktualizácie miezd s platnosťou od 1. júla 2016 (8 717 000 EUR) do rozpočtu na rok 2017.
9.

opakuje svoje presvedčenie, že rozpočet Únie by mal nájsť spôsoby, ako financovať nové iniciatívy bez toho, aby to bolo na úkor existujúcich programov a politík Únie, a žiada, aby sa určili udržateľné spôsoby financovania nových iniciatív; vyjadruje znepokojenie nad tým, že prípravná akcia pre výskum v oblasti obrany, na ktorú sa má počas nasledujúcich troch rokov vynaložiť suma 80 miliónov EUR, bude vtesnaná do aktuálneho rozpočtu VFR; je presvedčený, že v situácii, keď je rozpočet Únie už nedostatočne financovaný, si ďalšie úsilie týkajúce sa operácií, administratívnych nákladov, prípravných akcií a pilotných projektov v súvislosti so spoločnou bezpečnostnou a obrannou politikou vyžaduje aj dodatočné finančné prostriedky od členských štátov; domnieva sa, že členské štáty by v tejto súvislosti mali využiť súčasné preskúmanie/revíziu VFR v polovici jeho trvania; zdôrazňuje potrebu objasniť dlhodobé financovanie spoločného výskumu v oblasti obrany;
F.

keďže v dôsledku nedávnych otrasov na svetovom trhu s ropou, všeobecného zhoršenia postavenia Európy v rámci medzinárodného obchodu s hnojivami (v prospech výrobcov z Číny) a konkurencie regiónov mimo Európy produkujúcich plyn s nízkymi nákladmi, spoločnosti Eesti Energia AS, Nitrofert AS a Viru Keemia Grupp AS zatvorili závody alebo obmedzili produkciu, čo viedlo k hromadnému vypovedaniu pracovných zmlúv;
2.

poznamenáva, že prijatie návrhu opravného rozpočtu č. 2/2016 zníži podiel príspevkov HND od členských štátov do rozpočtu Únie na rok 2016 o 1 349 miliónov EUR; opätovne naliehavo vyzýva členské štáty, aby využili príležitosť takéhoto spätného toku prostriedkov na to, aby dodržali svoje prísľuby týkajúce sa utečeneckej krízy a vyrovnali svoje príspevky s príspevkom Únie do dvoch špecializovaných trustových fondov Únie; so znepokojením konštatuje, že na jar 2016 členské štáty prispeli iba sumou 82 miliónov EUR do trustového fondu pre Afriku a sumou 69 miliónov EUR do trustového fondu Madad v súvislosti s krízou v Sýrii, pričom príspevky Únie dosahujú 1,8 miliardy EUR do trustového fondu pre Afriku a viac ako 500 miliónov EUR do trustového fondu Madad;
3.

konštatuje, že rozpočet výboru je najmä administratívny a jeho veľká časť pokrýva výdavky týkajúce sa osôb, ktoré vo výbore pracujú, pričom zostávajúca suma sa používa na jeho budovy, nábytok, zariadenie a rôzne prevádzkové náklady; zdôrazňuje však, že zavedenie rozpočtu na základe výkonnosti by sa nemalo uplatňovať len na rozpočet výboru ako celku, ale malo by zahŕňať aj stanovenie konkrétnych, merateľných, dosiahnuteľných, realistických a časovo ohraničených (SMART) cieľov pre jednotlivé útvary, oddelenia a výročné plány zamestnancov; v tejto súvislosti vyzýva výbor, aby vo väčšej miere zavádzal zásadu rozpočtu na základe výkonnosti do svojich každodenných operácií;
4.

konštatuje, že do roku 2016 bola prenesená celková suma 1 406 984 EUR, čo predstavuje 17 % z celkového rozpočtu na rok 2015; konštatuje, že podľa správy Dvora audítorov predstavovala miera prenesených viazaných rozpočtových prostriedkov v hlave II (administratívne výdavky) sumu 212 456 EUR (49 %) v porovnaní s 383 940 EUR (59 %) v roku 2014; berie na vedomie, že tieto prenosy boli dôsledkom premiestnenia akadémie zo Spojeného kráľovstva do Maďarska v septembri 2014 a následnej potreby začať nové zákazky na poskytnutie služieb a zákazky na dodanie tovaru; berie na vedomie, že väčšina obstaraných služieb v rámci týchto ročných zákaziek nebola poskytnutá do konca roka 2015;